ਲੱਛੀ
ਲੱਛੀ 1949 ਦੀ ਇੱਕ ਹਿੱਟ ਪੰਜਾਬੀ ਫ਼ਿਲਮ ਹੈ। ਇਸ ਦਾ ਸੰਗੀਤ ਹੰਸਰਾਜ ਬਹਿਲ ਨੇ ਦਿੱਤਾ ਅਤੇ ਪਿੱਠਵਰਤੀ ਗਾਇਕਾਂ ਵਿੱਚ ਮੁਹੰਮਦ ਰਫ਼ੀ, ਲਤਾ ਮੰਗੇਸ਼ਕਰ ਅਤੇ ਸ਼ਮਸ਼ਾਦ ਬੇਗਮ, ਐੱਸ ਬਲਬੀਰ ਅਤੇ ਸਵਿਤਾ ਸੁਮਨ ਸ਼ਾਮਲ ਹਨ। ਮੁਲਕ ਰਾਜ ਭਾਖੜੀ, ਨਜ਼ੀਮ ਪਾਨੀਪਤੀ ਅਤੇ ਮੁਨਸਿਫ਼ ਇਸ ਦੇ ਗੀਤਕਾਰ ਹਨ। ਇਸ ਦੇ ਗੀਤਾਂ ਵਿਚੋਂ ਲਤਾ ਮੰਗੇਸ਼ਕਰ ਦਾ ਗਾਇਆ, "ਨਾਲੇ ਲੰਮੀ ’ਤੇ ਨਾਲੇ ਕਾਲ਼ੀ, ਵੇ ਚੰਨਾ ਰਾਤ ਜੁਦਾਈਆਂ ਵਾਲੀ" ਅਤੇ ਸ਼ਮਸ਼ਾਦ ਬੇਗਮ ਦਾ ਗਾਇਆ, "ਮੇਰੀ ਲੱਗਦੀ ਕਿਸੇ ਨਾ ਵੇਖੀ, ਟੁੱਟਦੀ ਨੂੰ ਜੱਗ ਜਾਣਦਾ" ਹਿੱਟ ਸਾਬਤ ਹੋਏ। ਲਤਾ ਅਤੇ ਰਫ਼ੀ ਦਾ ਗਾਇਆ ਦੋਗਾਣਾ, "ਕਾਲ਼ੀ ਕੰਘੀ ਨਾਲ਼ ਕਾਲ਼ੇ ਵਾਲ਼ ਪਈ ਵਾਹੁਨੀ ਆਂ" ਵੀ ਹਿੱਟ ਹੋਇਆ।